Lav et referat af nedenstående tekst:

Tekst:
Færgedriften mellem Mors og Sydthy blev sidste år genoptaget efter at have ligget stille i over et år. Den 52 år gamle Næssund-færge blev nemlig overtaget af en privat forening, som fik den for en enkelt krone. Og siden da er det kun gået fremad, med mere succes end forventet. Sidste år blev mere end 30.000 passagerer og 13.000 biler fragtet over vandet. Fra i dag kan man igen komme med Næssund Færgen, efter en vinterpause. Foreningen Næssundfærgens Venner håber på en endnu bedre sæson. Og for at det ønske skal gå i opfyldelse, har de passet og plejet "Næssie", som de kalder færgen, så hun nu er klar til nye passagerer. Også nye typer passagerer, for i fremtiden skal det nemlig være muligt at booke Næssundfærgen til en aftensejlads, hvor man kan få lov at se nærmere på fjorden, høre foredrag om færgens historie og få sig en bid mad og en øl eller vand. Der kommer både til at være ture, man kan melde sig på privat, og ture man kan booke som virksomhed. Overfarten mellem Mors og Sydthy tager cirka fem minutter med færgen. I bil er der en omvej på små 55 kilometer.

Referat:
Efter en vinterpause er Næssundfærgen igen klar til at fragte passagerer over sundet.